wannaphong/clean_thaiwikipedia huggingface dataset:
# โปรตีโอไกลแคน
proteoglycan เป็นโปรตีน
ที่ผ่านกระบวนการไกลโคซิเลชัน (glycosylation) มาแล้วอย่างเข้มข้น
หน่วยพื้นฐานของมันประกอบด้วย "โปรตีนแกน" ที่ยึดอยู่กับโซ่ glycosaminoglycan (GAG) หนึ่งหน่วยหรือมากกว่านั้นผ่านพันธะโคเวเลนต์
โดยยึดอยู่ที่เรซิดิว serine (Ser) ผ่านสะพาน tetrasaccharide (คือ chondroitin sulfate-GlcA-Gal-Gal-Xyl-PROTEIN)
เรซิดิว Ser ทั่วไปจะมีลำดับ -Ser-Gly-X-Gly- (โดย X อาจเป็นเรซิดิวกรดอะมิโนใดก็ได้ยกเว้น proline) แม้โปรตีนที่มีลำดับเช่นนี้ทุกหน่วยไม่จำเป็นต้องยึดกับไกลโคสะมิโนไกลแคน
โซ่เหล่านี้เป็นพอลิเมอร์คาร์โบไฮเดรตรูปเส้นตรงยาวที่มีประจุลบในสถานะต่าง ๆ ภายในร่างกายเนื่องจากการเกิดหมู่กรดซัลเฟต และกรดยูโรนิก (sulfate/uronic acid group)
โปรตีนนี้มีอยู่ในเนื้อเยื่อเกี่ยวพัน
# Proprotein convertase
proprotein convertase เป็นหมู่โปรตีนที่ก่อกัมมันต์ให้แก่โปรตีนอื่น ๆ 
คือเมื่อแรกสังเคราะห์ขึ้น โปรตีนหลายอย่างจะไม่มีฤทธิ์เพราะมีโซ่กรดอะมิโนที่ระงับฤทธิ์ของมัน
ดังนั้น proprotein convertase จะกำจัดโซ่เช่นนั้นแล้วก่อสภาพกัมมันต์ให้กับโปรตีน
proprotein convertase ต้นแบบ/แบบอย่างก็คือ furin
proprotein convertase สำคัญทางการแพทย์เพราะมีบทบาทในกระบวนการทางชีวภาพต่าง ๆ เช่นการสังเคราะห์คอเลสเตอรอล
สารประกอบที่เรียกว่า proprotein convertase inhibitor สามารถยับยั้งฤทธิ์ของมัน จึงเท่ากับยับยั้งโปรตีนเป้าหมายอีกอย่างไม่ให้ออกฤทธิ์
proprotein convertase หลายอย่างโดยเฉพาะ furin และ PACE4 มีบทบาทในกระบวนการก่อโรค เช่นการติดเชื้อไวรัส การอักเสบ คอเลสเตอรอลในเลือดสูง (hypercholesterolemia) และมะเร็ง จึงคาดว่า สามารถเป็นเป้าหมายการรักษาสำหรับโรคเช่นนี้บางชนิด
# น้ำมันถั่วเหลือง
น้ำมันถั่วเหลือง เป็นน้ำมันพืชที่ได้จากเมล็ดของถั่วเหลือง (Glycine max) เป็นน้ำมันประกอบอาหารที่นิยมที่สุด แต่เพราะเป็นน้ำมันชักแห้งด้วย จึงสามารถใช้เป็นองค์ประกอบพื้นฐานของหมึกพิมพ์ (หมึกถั่วเหลือง) และสีน้ำมัน

 ประวัติ 
บันทึกจีนซึ่งหาอายุได้ 2,000 ปีก่อน ค.ศ. กล่าวถึงการเพาะปลูกถั่วเหลืองเพื่อทำน้ำมัน
แต่วรรณกรรมจีนโบราณก็แสดงว่า มีการเพาะปลูกถั่วเหลืองอย่างกว้างขวางเพราะมีคุณค่าสูงเพื่อผลิตน้ำมันตั้งแต่ยุคก่อนเขียนบันทึกแล้ว

 การผลิต 
thumb|น้ำมันถั่วเหลือง ถั่วเหลืองที่ทำเป็นอาหาร และเมล็ดถั่ว

การสกัดน้ำมันเริ่มจากการทำเมล็ดให้แตก แล้วอุ่นให้ถึงอุณหภูมิ 60-88 °C ขึ้นอยู่กับความชื้น นำผ่านลูกกลิ้ง/ลูกรีดให้เป็นเกล็ดเพื่อเพิ่มพื้นที่ผิวให้สกัดได้อย่างมีประสิทธิภาพ แล้วสกัดด้วยตัวทำละลายคือเฮกเซน น้ำมันที่ได้จะทำให้บริสุทธิ์ (refined) ผสมเพื่อใช้ในการต่าง ๆ และบางครั้งเติมไฮโดรเจน (hydrogenation) น้ำมันทั้งแบบเหลวและแบบเติมไฮโดรเจนวางขายเป็นน้ำมัน/ไขมันพืช ซึ่งเป็นส่วนผสมของอาหารแปรรูปต่าง ๆ มากมาย ส่วนที่เหลือของเมล็ดจะใช้เป็นอาหารสัตว์

ในฤดูเพาะปลูกปี 2002-2003 โลกผลิตน้ำมันถั่วเหลืองทั้งหมด 30.6 ล้านตัน โดยเป็นครึ่งหนึ่งของน้ำมันพืชที่ใช้ทาน เป็น 30% ของไขมันและน้ำมันที่ผลิตจากสัตว์และพืชเขตร้อนทั้งหมด

 องค์ประกอบ 
น้ำมันถั่วเหลือง 100 ก. มีไขมันอิ่มตัว 16 ก. ไขมันไม่อิ่มตัวมีพันธะคู่เดี่ยว 23 ก. และไขมันไม่อิ่มตัวมีพันธะคู่หลายคู่ 58 ก.
ไตรกลีเซอไรด์ของถั่วเหลืองมีไขมันไม่อิ่มตัวมีพันธะคู่หลายคู่หลักเป็นกรดลิโนเลนิกอัลฟา (C-18:3) ในอัตราส่วน 7-10% และกรดลิโนเลอิก (C-18:2) ในอัตราส่วน 51%
และมีไขมันไม่อิ่มตัวมีพันธะคู่เดี่ยวหลักเป็นกรดโอเลอิก (C-18:1) ที่ 23% 
มันยังมีกรดไขมันอิ่มตัว คือ stearic acid (C-18:0) 4% และกรดปาลมิติก (C-16:0) 10%

อัตราส่วนที่สูงของไขมันไม่อิ่มตัวซึ่งออกซิไดซ์ได้ง่ายเป็นคุณสมบัติที่ไม่ดีในการบางอย่าง เช่น เป็นน้ำมันประกอบอาหาร ในปี 2004 บริษัท 3 บริษัทคือ มอนซานโต้, DuPont/Bunge และ Asoyia จึงได้เริ่มวางขายถั่วเหลืองดัดแปลงพันธุกรรม Roundup Ready soybean ซึ่งมี กรดลิโนเลนิกต่ำ แต่กระบวนการเติมไฮโดรเจน (hydrogenation) ก็สามารถใช้ลดความไม่อิ่มตัวของกรด แต่ถ้าเติมไฮโดรเจนเพียงบางส่วน (partially hydrogenated) น้ำมันที่ได้ส่วนหนึ่งก็จะเป็นไขมันทรานส์

 เทียบกับน้ำมันพืชอื่น 

 การใช้ 
 เป็นอาหาร 
น้ำมันถั่วเหลืองโดยมากใช้ทอด/ผัด และอบขนม/อาหารแต่ก็ใช้เป็นเครื่องปรุงรสสลัดด้วย

 เป็นน้ำมันชักแห้ง 
น้ำมันถั่วเหลืองเป็นน้ำมันชักแห้งชนิดหนึ่ง ซึ่งหมายความจะค่อย ๆ แข็งเมื่อถูกกับอากาศโดยกระบวนการพอลิเมอไรเซชันอาศัยอนุมูลอิสระ แล้วกลายเป็นของแข็งที่ยืดหยุ่นได้ ใส และกันน้ำได้เพราะเหตุนี้ จึงใช้ทำหมึกพิมพ์และสีน้ำมันแต่น้ำมันประเภทอื่น เช่น น้ำมันเมล็ดฝ้าย อาจดีกว่าเมื่อใช้เป็นน้ำมันชักแห้งในบางกรณี

 เป็นสารทำให้คงสภาพในสารขับไล่แมลง 
แม้น้ำมันเองจะไม่มีฤทธิ์ไล่แมลงโดยตรง แต่ก็ใช้เป็นสารทำให้คงสภาพ (fixative) เพื่อยืดระยะฤทธิ์น้ำมันหอมระเหย เช่น น้ำมันตะไคร้ ในสารขับไล่แมลงพาณิชย์หลายยี่ห้อ

 เชิงอรรถและอ้างอิง
# ชือโหยว
ชือโหยว  เป็นผู้นำของชนเผ่าจิ่วหลี (九黎) ในประเทศจีนยุคโบราณ 戴逸, 龔書鐸. [2002] (2003) 中國通史. 史前 夏 商 西周. Intelligence press. . p 32. ชือโหยวเป็นที่รู้จักจากการเป็นผู้ที่พ่ายแพ้ในการรบกับหวงตี้ (จักรพรรดิเหลือง) ในยุคสามราชาห้าจักรพรรดิในเทพปกรณัมจีน.Lee, James. [2006] (2006). James Lee Astrology guide 2006 English edition. World publishing co. . p 318. สำหรับชาวม้ง ชือโหยวHmong: ; Xong: ; Laotian RPA   เป็นกษัตริย์ในตำนานผู้เฉลียวฉลาดYa Po Cha. [2010] (2010). An Introduction to Hmong Culture. McFarland, 2010. , . pg 8. 

ในตำนานได้บรรยายลักษณะของชือโหยวว่ามีศีรษะเป็นทองแดง มีหน้าผากเป็นเหล็ก มี 4 ตา 8 แขน ทุกมือถืออาวุธแหลมคม 王恆偉. (2005) (2006) 中國歷史講堂 #1 遠古至春秋. 中華書局. . p 11-13. ในบางแหล่งระบุว่าชือโหยวมีศีรษะเหมือนวัวกระทิงมีสองเขา แต่มีกายเป็นมนุษย์  กล่าวกันว่าชือโหยวมีความดุร้ายและมีพี่น้อง 81 คน
# โรงครัวพระศาสดา
ลังคัร หรือ ลังกัร (; แปลตรงตัวว่า "ห้องครัว") หรือในภาษาไทยบางครั้งเรียกว่า โรงครัวพระศาสดาPashaura Singh, Louis E. Fenech, 2014, The Oxford Handbook of Sikh Studies เป็นศัพท์ใสศาสนาซิกข์หมายถึงครัวชุมชนของโบสถ์ซิกข์ที่ประกอบอาหารและจัดเลี้ยงอาหารโดยไม่เสียค่าใช้จ่ายแก่ผู้ที่มาประกอบพิธีกรรมทางศาสนาและบุคคลนอกศาสนาที่เข้ามาเยี่ยมชมคุรุทวารา (โบสถ์ซิกข์) อาหารที่ประกอบแจกจ่ายนั้นมักเป็นมังสวิรัติWilliam Owen Cole and Piara Singh Sambhi (1995), The Sikhs: Their Religious Beliefs and Practices, Sussex Academic Press, , page 148 ผู้ที่มารับอาหารจะนั่งรับประทานบนพื้นด้วยกันในห้องทานอาหารของโรงครัว โดยไม่มีเก้าอี้หรือโต๊ะ อาหารและเครื่องดื่มจะบริการโดยอาสาสมัครชาวซิกข์ที่มีอย่างไม่ขาดสาย ตั้งแต่ขั้นตอนประกอบอาหารจนถึงการล้างภาชนะ โรงครัวพระศาสดาถูกริเริ่มขึ้นครั้งแรกโดยคุรุอรชุนโดยมีจุดประสงค์เพื่อให้ศาสนิกชนอิ่มท้องและเลี้ยงอาหารแก่ผู้ยากไร้

อย่างไรก็ตาม มีบางโอกาสที่โรงครัวพระศาสดาจะจัดอาหารที่มีเนื้อ (เรียกว่า "มหาประสาท"; mahaprasad) ในโอกาสพิเศษเท่านั้น เรียกว่า "ฉูอนี" (Chhuani) เช่น ทีปาวลี (Divali) ซึ่งจะเฉลิมฉลองเป็นเวลาสิบวันThe Sikh review, Volume 35, Issue 409 - Volume 36, Issue 420, Sikh Cultural Centre, 1988.
# ยาซูฟูมิ ฟูจิโนะ
ยาซูฟูมิ ฟูจิโนะเป็นสมาชิกสภาผู้แทนราษฎร สังกัดพรรคคอมมิวนิสต์ญี่ปุ่นhttp://www.shugiin.go.jp/internet/itdb_english.nsf/html/statics/member/mem_f.htm ฟูจิโนะถูกวิพากษ์วิจารณ์จากกรณีงบประมาณกองกำลังป้องกันตนเองญี่ปุ่นว่า "ฆ่าประชาชน".
# แม่น้ำโอคา
แม่น้ำโอคา (,) เป็นแม่น้ำทางตอนกลางของประเทศรัสเซีย เป็นแม่น้ำฝั่งขวาของแม่น้ำวอลกาที่ใหญ่ที่สุด ไหลผ่านแคว้นโอริออล แคว้นตูลา แคว้นคาลูกา แคว้นมอสโก แคว้นเรียซัน แคว้นวลาดีมีร์ และแคว้นนิจนีนอฟโกรอด แม่น้ำมีความยาว  and its catchment area «Река Ока», Russian State Water Registry เมืองหลวงของรัสเซีย กรุงมอสโกตั้งอยู่บนหนึ่งในแควของแม่น้ำสายนี้ที่ชื่อ แม่น้ำมอสควา
# คริสพิน โอเบน
คริสพิน โอเบน (7 มกราคม ค.ศ. 1876 – 29 สิงหาคม ค.ศ. 1947) เกิดที่เมืองลัมบัน ประเทศฟิลิปปินส์ สำเร็จการศึกษาปริญญาตรีคณะนิติศาสตร์ มหาวิทยาลัยเอสคูลา เด ดีเรโช (ค.ศ. 1900 – ค.ศ. 1902) เป็นสมาชิกสภาผู้แทนฟิลิปปินส์ เขต 2 จังหวัดลูกานา
# วิกเตอร์ โดมินเกซ
วิกเตอร์ โดมินเกซ (3 พฤษภาคม ค.ศ. 1935 – 8 กุมภาพันธ์ ค.ศ. 2008) เป็นนักการเมืองชาวฟิลิปปินส์ เริ่มทำงานการเมืองจากการเป็นรองนายกเทศมนตรีจังหวัดมาวเทน เมื่อวันที่ 7 เมษายน ค.ศ. 1967 เป็นสมาชิกสภาคองเกรส 6 สมัย ในเขตลอน ของจังหวัดมาวเทน
# รายชื่อประเทศในทวีปยุโรปตามขนาดพื้นที่
ด้านล่างนี้เป็นรายชื่อประเทศในทวีปยุโรปตามขนาดพื้นที่ ซึ่งมีทั้งสิ้น 10.19 ล้านตารางกิโลเมตร
อันดับที่ประเทศพื้นที่ (ตารางกิโลเมตร)1*3,968,2002603,6283*551,6954*498,4685450,2956385,1787357,3868338,1459312,68510301,33811248,53212238,39713207,60014*180,000 (est.)15131,94016110,99417102,7751893,0301991,5682083,8582178,8662277,4532370,2732465,3002564,5892656,5942751,1292849,0362945,3393044,4933141,2903241,1983333,8463430,5103528,7483625,71337*23,5073820,2733913,8124010,908419,25142*6,960432,58644*2,4284546846316471604861492.02500.44รวมทั้งหมด10,180,000
±5,000
# ซัลวาดอร์ มาร์ติเนซ เปเรซ
ซัลวาดอร์ มาร์ติเนซ เปเรซ (26 กุมภาพันธ์ ค.ศ. 1933 – 2 มกราคม ค.ศ. 2019) เป็นบาทหลวงโรมันคาทอลิกชาวเม็กซิกัน

 ประวัติ 
ซัลวาดอร์ มาร์ติเนซ เปเรซ เกิดที่ประเทศเม็กซิโก และเริ่มบวชเรียนเมื่อปี ค.ศ. 1960 เป็นบาทหลวงนิกายโรมันคาทอลิก ตั้งแต่ปี ค.ศ. 1994 จนถึงปี ค.ศ. 2009
# เจ้าหญิงโซฟีแห่งเนเธอร์แลนด์
เจ้าหญิงโซฟีแห่งเนเธอร์แลนด์ (8 เมษายน ค.ศ. 1824 - 23 มีนาคม ค.ศ. 1897) เป็นพระราชธิดาพระองค์เดียวและพระราชบุตรพระองค์สุดท้ายในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย ทรงเป็นทายาทโดยสันนิษฐานจากพระภาติยะของพระองค์สมเด็จพระราชินีนาถวิลเฮลมินาแห่งเนเธอร์แลนด์เป็นเวลา 7 ปีตั้งแต่พระเชษฐาของพระองค์พระเจ้าวิลเลิมที่ 3 แห่งเนเธอร์แลนด์ เสด็จสวรรคตจนถึงกระทั่งพระองค์สิ้นพระชนม์

 พระประวัติ 
เจ้าหญิงโซฟีแห่งเนเธอร์แลนด์  ประสูติเมื่อวันที่ 8 เมษายน ค.ศ. 1824 เป็นพระราชธิดาพระองค์สุดท้องและพระองค์เดียวใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย ทรงเป็นพระราชขนิษฐาใน พระเจ้าวิลเลิมที่ 3 แห่งเนเธอร์แลนด์ ทั้งนี้พระองค์ทรงเป็นพระราชบุตรพระองค์สุดท้ายใน พระเจ้าวิลเลิมที่ 2 แห่งเนเธอร์แลนด์ ที่มีพระชนม์ชีพเป็นองค์สุดท้าย

 เสกสมรส 
พระองค์ทรงเสกสมรสกับ คาร์ล อเล็คซันเดอร์ แกรนด์ดยุกแห่งซัคเซิน-ไวมาร์-ไอเซอนัค พระญาติของพระองค์ เมื่อวันที่ 8 ตุลาคม ค.ศ. 1842 รับพระราชทานพระอิสริยยศเป็น แกรนด์ดัชเชสแห่งซัคเซิน-ไวมาร์-ไอเซอนัค พระชายา มีพระโอรส-ธิดาดังนี้
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1844)
เจ้าหญิงมารี อเล็คซันดรีนแห่งซัคเซิน-ไวมาร์-ไอเซอนัค
เจ้าหญิงอันนา โซฟี
เจ้าหญิงเอลีซาเบ็ทแห่งซัคเซิน-ไวมาร์-ไอเซอนัค

พระองค์สิ้นพระชนม์ลงเมื่อวันที่ 23 มีนาคม ค.ศ. 1897 สิริพระชันษา 72 ปี

 ลิงก์ 
 Royal House of the Netherlands
# บีบี บัลลันดี
บีบี บัลลันดี (26 มิถุนายน ค.ศ. 1946 – 15 กุมภาพันธ์ ค.ศ. 2018) เป็นผู้ผลิตภาพยนตร์ชาวอิตาลี เคยทำงานเป็นผู้จัดการศิลปินมากมาย เช่น อัล ยาโน, ลิตเติ้ล โทนี, ริตา พาโวน, ออรีตตา เบอร์ตี้, นิโคลา ดี บารี ในช่วงคริสต์ทศวรรษที่ 1960 เสียชีวิตเมื่อวันที่ 15 กุมภาพันธ์ ค.ศ. 2018 ที่เมืองอีโมลาด้วยวัย 71 ปี ด้วยโรคมะเร็งลำไส้ใหญ่
# เควิน เจ. แมคอินไทร์
เควิน เจ. แมคอินไทร์ (27 ธันวาคม ค.ศ. 1960 – 2 มกราคม ค.ศ. 2019) เป็นอัยการและข้าราชการชาวอเมริกัน เคยเป็นสมาชิกประธานกรรมการกำกับดูแลพลังงานตั้งแต่วันที่ 7 ธันวาคม ค.ศ. 2017 จนถึงวันที่ 2 มกราคม ค.ศ. 2019

เควิน เจ. แมคอินไทร์ เสียชีวิตเมื่อวันที่ 2 มกราคม ค.ศ. 2019 ด้วยโรคมะเร็งสมองhttps://www.eenews.net/stories/1060110859

 References
# รัฟเฟลี บัลดัสซารี
รัฟเฟลี บัลดัสซารี (23 กันยายน ค.ศ.1956 – 10 พฤศจิกายน ค.ศ. 2018) เป็นนักการเมืองชาวอิตาลี และเป็นสมาชิกรัฐสภายุโรปตั้งแต่ปี ค.ศ. 2009 จนถึงปี ค.ศ. 2014 สังกัดพรรคประชาชนยุโรป"Politica in lutto: muore Raffaele Baldassarre", from Telerama News เกิดที่เมืองเลซเช และเสียชีวิตที่โรงพยาบาลภายหลังการเจ็บป่วยกระทันหันที่บ้าน
# จาอัค อาอับ
จาอัค อาอับ (เกิดเมื่อวันที่ 9 เมษายน ค.ศ. 1960) เป็นนักการเมืองชาวเอสโตเนีย และเป็นอดีตรัฐมนตรีว่าการกระทรวงธุรกิจสังคม ตั้งแต่วันที่ 13 เมษายน ค.ศ. 2005 จนถึงวันที่ 5 เมษายน ค.ศ. 2007 และ รัฐมนตรีว่าการกระทรวงบริหารรัฐกิจ ตั้งแต่วันที่ 12 มิถุนายน ค.ศ. 2017 จนถึงวันที่ 2 พฤษภาคม ค.ศ. 2018 สังกัดพรรคกลางเอสโตเนีย ซึ่งก่อนหน้านี้จาอัคทำอาชีพเป็นครูสอนภาษารัสเซีย และนักเขียน ตั้งแต่ปี ค.ศ. 1978 จนถึงปี ค.ศ. 1986

 แหล่งข้อมูลอื่น 

 Estonian Ministry of Social Affairs: short biography 
 Jaak Aab on YouTube (2009)
หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่ยังมีชีวิตอยู่
# บะ-มหยิ่น
บะ-มหยิ่น (; เกิดเมื่อวันที่ 13 พฤศจิกายน ค.ศ. 1950) เป็นอาจารย์ อธิการบดีมหาวิทยาลัยทันตแพทยศาสตร์ย่างกุ้ง ตั้งแต่ปี ค.ศ. 2004 จนถึงปี ค.ศ. 2007 และประธานสมาคมมหาวิทยาลัยทันตแพทย์ (เอ็มดีเอ) ตั้งแต่ปี ค.ศ. 1998 จนถึงปี ค.ศ. 2008 บะ-มหยิ่นเกิดที่เมืองย่างกุ้ง ประเทศพม่า สำเร็จการศึกษาในเดือน กรกฎาคม ค.ศ. 1965 และจบปริญญาตรีที่ประเทศญี่ปุ่น ในปี ค.ศ. 1995
# นูราน บา-มาตราฟ
นูราน บา-มาตราฟ (เกิดเมื่อวันที่ 25 พฤศจิกายน ค.ศ. 1999) เป็นนักกีฬาว่ายน้ำชาวเยเมน เคยเข้าร่วมการแข่งขันกีฬาว่ายน้ำท่าผีเสื้อ 100 เมตรหญิง ในการแข่งขันโอลิมปิกฤดูร้อน 2016 ซึ่งทำเวลาได้ 1:11.16 แต่ไม่ผ่านการเข้ารอบ
# ฮันส์ ออล
ฮันส์ จาคอบ ออล (20 กันยายน ค.ศ. 1869 – 6 พฤศจิกายน ค.ศ. 1946) เป็นผู้บริหารพิพิธภัณฑ์นอร์เวย์ ฮันส์เกิดที่เมืองอาเรนดอลฮันส์ ออล รู้จักกันในฐานะที่เป็นผู้ก่อตั้งพิพิธภัณฑ์วัฒนธรรมประวัติศาสตร์นอร์เวย์ ซึ่งก่อตั้งเมื่อปี ค.ศ. 1894
# หลิว ซินโยว
หลิว ซินโยว  เป็นนักแสดงไต้หวัน ซึ่งมีชื่อภาษาอังกฤษที่คนทั่วไปรู้จักคือ แอนนี หลิว  เธอโด่งจากเรื่องฝ่ามิติลิขิตสวรรค์ ทางช่อง 3 รับบทเป็น หม่าเอ่อร์ไท่ รั่วหลัน พระชายาขององค์ชายแปด เธอมีผลงานทั่งในจีน, ไต้หวัน และฮ่องกง

ประวัติ
เมื่อกลับมาจากการลี้ภัยในแคนาดา แอนนี่เป็นที่จับตาอย่างมากหลังจากที่เธอชนะผู้สมัครอีก สี่พันคนในการสอบคัดเลือกเป็นนักแสดงในภาพยนตร์บู๊เกี่ยวกับเจ้าพ่อฮ่องกงในเรื่อง Ah Sou (2005) ซึ่งเธอได้เล่นเป็นนางเอก ปัจจุบันเธอเป็นดาราใหม่ที่มาแรงที่สุดในฮ่องกง
# ไอวาน ดิมิตรอฟ (นักฟุตบอล)
ไอวาน ดิมิตรอฟ (14 พฤษภาคม ค.ศ. 1935 – 1 มกราคม ค.ศ. 2019) เป็นนักฟุตบอลจากประเทศบัลแกเรีย โดยเล่นในตำแหน่งกองหลังของฟุตบอลทีมชาติบัลแกเรีย ดิมิตรอฟเริ่มปรากฏตัวแข่งขันในฟุตบอลทีมชาติบัลแกเรียในการแข่งขันฟุตบอลโลก 1962 และฟุตบอลโลก 19701962 FIFA World Cup Chile . fifa.com นอกจากนี้ยังเข้าร่วมการแข่งขันโอลิมปิกฤดูร้อน 1960 ดิมิตรอฟเสียชีวิตเมื่อวันที่ 1 มกราคม ค.ศ. 2019 ด้วยวัย 83 ปี
# หม่า เจียนถัง
หม่า เจียนถัง (เกิดเมื่อวันที่ 29 เมษายน ค.ศ. 1958) เกิดที่มณฑลชานตง เป็นนักเศรษฐศาสตร์และนักการเมือง และปัจจุบันเป็นรองประธานผู้บริหารสถาบันการศึกษาการปกครองจีนMa Jintang, a new member of CPC central committee (新任中央委员马建堂素描：经济学者型官员) หม่า เจียนถัง สำเร็จการศึกษาคณะเศรษฐศาสตร์ของมหาวิทยาลัยซานตง ในปี ค.ศ. 1982 และได้รับการศึกษาปริญญาโทที่มหาวิทยาลัยนานกิง ในปี ค.ศ. 1985 และจบปริญญาเอกที่สถาบันการศึกษาสังคมศาสตร์จีน ในปี ค.ศ. 1988 หม่าได้รับรางวัลเศรษฐกิจซุน เยฟาง ในปี ค.ศ. 1994 หม่าได้รับการเลือกตั้งจากสมัชชากลางพรรคคอมมิวนิสต์จีนชุดที่ 18 ในเดือนพฤศจิกายน ค.ศ. 2012

 References
# หม่า เซิน
หม่า เซิน (馬森, เกิดเมื่อวันที่ 3 ตุลาคม ค.ศ. 1932 ที่มณฑลชานตง) เป็นนักเขียนชาวไต้หวัน หม่า เซินเป็นนักวิจารณ์งานเขียน การเขียนเรื่องที่อ่าน และนักเขียนบทละคร หม่า เซินเรียนจบสาขาละครและภาพยนตร์จากประเทศฝรั่งเศส ภายหลังศึกษาคณะสังคมศาสตร์ที่มหาวิทยาลัยบริติซโคลัมเบีย และปัจจุบัน หม่าเซิน เป็นอาจารย์มหาวิทยาลัยฟอกวง
# โฮวี่ แม็กโดนัลด์
โฮวี่ แม็กโดนัลด์ (เกิดเมื่อวันที่ 9 มีนาคม ค.ศ. 1965) เป็นนักร้องจากเวสมอนท์ และเป็นนักการเมืองพรรคอนุรักษนิยมแห่งแคนาดา ผู้ท้าชิงในเขตซิตนีย์—วิกตอเรีย ในปี ค.ศ. 2004 และการเลือกตั้งสหพันธรัฐในแคนาดา ค.ศ. 2006
# คุรุอมรทาส
คุรุอมรทาส  เป็นคุรุศาสดาองค์ที่ 3 ของศาสนาซิกข์

เดิมทีท่านนับถือลัทธิไวษณพในศาสนาฮินดู จนกระทั่งเมื่อท่านได้ฟังบีบี อมโร (Bibi Amro) ผู้เป็นภรรยาของหลานชายท่านกำลังสวดเพลงสวดของท่านคุรุนานัก ทำให้ท่านเกิดความสนใจในศาสนาซิกข์ขึ้นเป็นอย่างมาก ท่านอมรทาสจึงได้ขอให้บีบี อมโร พาท่านไปพบกับบิดาของนางซึ่งคือคุรุอังคัต ผู้ดำรงตำแหน่งเป็นผู้นำสูงสุดของซิกข์ในขณะนั้น ท่านได้เปลี่ยนศาสนาเป็นซิกข์ในปี ค.ศ. 1539 หลังพบกับท่านคุรุอังคัต ด้วยอายุ 60 ปี และปรณิบัติรับใช้ท่านคุรุอังคัตอย่างดี ท่านได้รับแต่งตั้งเป็นคุรุศาสดาองค์ถัดไปโดยคุรุอังคัตก่อนการเสียชีวิตของคุรุอังคัตในปี ค.ศ. 1552

คุรุอมรทาสถือเป็นนักพัฒนาที่สำคัญของศาสนาซิกข์ เช่น การริเริ่มองค์กร "มานชิ" (Manji), การแต่งหนังสือรวมเพลงสวด "โปธิ" (Pothi) ซึ่งช่วยให้การแต่งคัมภีร์แรก "อดิ กรันตะ" (Adi Granth) ของคุรุรามดาส ผู้เป็นคุรุศาสดาองค์ถัดมาเป็นไปได้อย่างรวดเร็ว และการสร้างประเพณีและพิธีกรรมที่เกี่ยวข้องกับชีวิตประจำวัน ได้แก่ การตั้งชื่อบุตร-ธิดา, พิธีมงคลสมรส (อนันตขาราช; Anand Karaj) และ พิธีศพ และ รวมถึงเทศกาลซิกข์ เช่น ดิวาลี (Diwali), มัคขี (Maghi) และ วิสาขี (Vaisakhi) และท่านได้ประกาศให้หริมันทิรสาหิบเป็นศาสนสถานที่เป็นศูนย์รวมของซิกข์

ท่านคุรุเสียชีวิตลงด้วยอายุ 95 ปี และแต่งตั้งภัย เชธา (Bhai Jetha) บุตรเขยของท่านเป็นคุรุศาสดาองค์ถัดไป พร้อมมอบชื่อใหม่ว่า "คุรุรามดาส" อันแปลว่า ผู้รับใช้ของพระเจ้า
# คาริน แมคโดนัลด์
คาริน แมคโดนัลด์  (เกิดเมื่อวันที่ 16 พฤษภาคม ค.ศ. 1969) เป็นนักการเมืองชาวออสเตรเลีย เป็นสมาชิกสภานิติบัญญัติแห่งชาติออสเตรเลียนแคพิทอลเทร์ริทอรี เป็นผู้แทนราษฎรจากพรรคแรงงาน แมคโดนอล์ดได้รับการเลือกตั้งในปี ค.ศ. 2001 และในปี ค.ศ. 2008
 อ้างอิง
# ซีมอน บาอาดานี
thumb
รับบี ซีมอน บาอาดานี เป็นผู้นำชาวยิวเซฟาร์ดีในอิสราเอล และเป็นชาวยิวในเยเมน เป็นทายาทผู้นำของกลุ่มซาร์ และเป็นสมาชิกของ โมเซว ชาชเม ฮาโทราห์ รับบีเกิดเมื่อปี ค.ศ. (1928-2023) ที่ประเทศอิสราเอล
# เคอร์วิมิเตอร์
เคอร์วิมิเตอร์ (, opisometer, meilograph) หรือ เครื่องวัดระยะทางในแผนที่  เป็นเครื่องมือที่ใช้ในการวัดระยะทางหรือความยาวของเส้นในแผนที่ 

เคอร์วิมิเตอร์ประกอบไปด้วยล้อขนาดเล็กบริเวณปลายด้ามจับด้านล่างและมีหน้าปัดบอกค่าบริเวณกลางด้ามจับ วิธีใช้คือใช้ล้อวิ่งไปตามเส้นตรง เส้นโค้งในแผนที่เพื่อวัดความยาวของเส้น เครื่องมือนี้ถูกใช้กันมากในการวัด เส้นถนน แม่น้ำ และเส้นอื่น ๆ ที่ปรากฏบนแผนที่ ทั้งนี้เคอร์วิมิเตอร์ยังสามารถบอกเป็นค่าได้ทั้ง เซนติเมตร เมตร กิโลเมตร ไมล์และอื่น ๆ

เครืองมือนี้ได้รับการจดสิทธิบัตรครั้งแรกโดยวิศวกรชาวอังกฤษชื่อ เอดเวด รัซเซล โมอริส (Edward Russell Morris)THE LONDON GAZETTE, DECEMBER 12, 1873 ในสิทธิบัตรเขาได้บรรยายว่ามันชื่อ ชาโทมิเตอร์ (Chartometer) แต่ต่อมามันถูกจำหน่ายภายใต้ชื่อ วีลเมเลฟน่า (Wealemefna)Mathematical Instruments: Map Measurers
# โมฮาเหม็ด นาซีร์
ดาตุก หัจญี โมฮาเหม็ด บิน นาซีร์ (Jawi: محمد بن ناصر) 1 มกราคม ค.ศ. 1916 – 21 กุมภาพันธ์ ค.ศ. 1997) เป็นนักการเมืองชาวมาเลเซีย เป็นคณะรัฐมนตรีในรัฐกลันตัน ตั้งแต่ปี ค.ศ. 1973 จนถึงปี ค.ศ. 1978
# นอร์แบร์ท ไวเซอร์
นอร์แบร์ท ไวเซอร์ (เกิดวันที่ 9 กรกฎาคม พ.ศ. 2489) เป็นนักแสดงชายชาวเยอรมัน นอร์แบร์ทได้ย้ายไปลอสแอนเจลิสเมื่อ พ.ศ. 2509 ก่อนจะได้เข้าวงการการแสดง เขามีบทบาทและแสดงละครหรือภาพยนตร์หลายเรื่อง เขาร่วมงานกับสตีเวน สปีลเบิร์ก บ่อยครั้ง หรือแม้แต่อลัน พาร์กเกอร์ เขาก็ยังเคยแสดงให้มาแล้ว 

ต่อมาเขาปรากฏตัวในโรงภาพยนตร์หลายแห่งทั่วสหรัฐรวมถึง ละครบรอดเวย์ ซึ่งเขาแสดงร่วมกับ เอ็ด แฮร์ริส และดาเนียล แมสซีย์ ในเรื่อง Ronald Harwood's Taking Sides ที่โรงละคร Brooks 
 ผลงาน 

 1978: 12 Uhr nachts – Midnight Express (Midnight Express)
 1982: Der Android (Android)
 1993: Schindlers Liste (Schindler's List)
 1996: Omega Doom (Adrenalin: Fear the Rush)
 1996: Ultimate Chase – Die letzte Jagd
 1996: Und tschüss! In Amerika 
 1996: Nemesis 3 – Die Entscheidung (Nemesis III: Prey Harder)
 1996: Nemesis IV
 2000: Pollock
 2001: Ticker
 2008: Gemini Division (Gastauftritt, 6 Folgen)
 2010: The Sword and the Sorcerer 2
 2012: Breaking Bad (Madrigal, Episode 5x02)

นอร์แบร์ท ไวเซอร์ ได้แต่งงานและมีลูกชายหนึ่งคนชื่อ มอร์แกน ไวเซอร์ ซึ่งเป็นนักแสดงเหมือนเขา
 อ้างอิง 
 
 Norbert Weisser Homepage
# แยกพระโขนง
แยกพระโขนง  เป็นทางแยกหนึ่งในกรุงเทพมหานคร ตั้งอยู่ในพื้นที่แขวงพระโขนง เขตคลองเตย กรุงเทพมหานคร เป็นแยกที่เป็นจุดตัดกันระหว่างถนนสุขุมวิท ถนนพระรามที่ 4 และถนนสุขุมวิท 71 (ปรีดี พนมยงค์)

แยกพระโขนงมีลักษณะเป็นสามแยกซ้อนกัน 2 ส่วน ประกอบด้วยส่วนที่ถนนสุขุมวิทตัดกับถนนพระรามที่ 4 และถนนสุขุมวิทตัดกับถนนสุขุมวิท 71 (ปรีดี พนมยงค์)

ทางแยกนี้มีสถานีพระโขนงอยู่ใกล้เคียง และขึ้นชื่อว่าเป็นแยกที่ติดไฟแดงเป็นเวลานานแยกพระโขนงตัดสุขุมวิท71 https://pantip.com/topic/35945039 โดยในเวลาช่วงปกติ รถที่จะวิ่งออกจากถนนพระรามที่ 4 หากเป็นสัญญาณไฟระบบอัตโนมัติจะติดไฟแดงรอบละ 216 วินาที และมีหางแถวที่ยาวเป็นประจำ ปัจจุบันบริเวณนี้มีคอนโดมิเนียมตั้งอยู่อย่างหนาแน่น
thumb|ป้ายบอกช่องจราจร สำหรับ แยกพระโขนง-ถนนสุขุมวิท 71 (ปรีดี พนมยงค์) (มุ่งหน้าอ่อนนุช)
 อ้างอิง
# แยกอโศกมนตรี
แยกอโศกมนตรี เป็นทางแยกหนึ่งในกรุงเทพมหานคร ตั้งอยู่ในพื้นที่แขวงคลองเตย เขตคลองเตย และ แขวงคลองเตยเหนือ เขตวัฒนา กรุงเทพมหานคร เป็นแยกที่เป็นจุดตัดกันระหว่างถนนสุขุมวิท ถนนรัชดาภิเษก และถนนอโศกมนตรี

แยกนี้ฝั่งถนนสุขุมวิทมุ่งหน้านานา มีช่องจราจรเพียงแค่ 3 ช่องทาง ทำให้ต้องใช้เวลาการปล่อยรถนานกว่าปกติ ส่งผลให้ในฝั่งที่เหลือจะติดไฟแดงเป็นเวลานาน โดยทั้งฝั่งถนนอโศกมนตรี และถนนรัชดาภิเษกต่างต้องรอไฟแดงรอบละมากกว่า 200 วินาที

ทางแยกนี้มีสถานีบีทีเอสอโศก และสถานีเอ็มอาร์ทีสุขุมวิทอยู่ใกล้เคียง มีห้างสรรพสินค้าและคอนโดมิเนียมอยู่ในบริเวณรอบ ๆ มากมาย
# คอมปอซีตอร์กลีนคา
คอมปอซีตอร์กลีนคา (ชื่อที่เข้าฉายในสหรัฐ Man of Music) เป็นภาพยนตร์แนวอัตชีวประวัติจากสหภาพโซเวียตในปี 1953 กำกับโดยกรีโกรี อะเลคซันดรอฟ
 เนื้อเรื่อง 
มีฮาอิล กลีนคา คีตกวีหนุ่มได้แสดงผลงานใหม่ของเขาในซอยที่บ้านของเอิร์ลวีเยลกอร์สกี อย่างไรก็ตามผู้คนต่างคุ้นเคยกับดนตรีตะวันตกและตอบสนองต่อการสร้างสรรค์ของคีตกวีอย่างเยือกเย็น จึงทำให้เขาเศร้ามาก แต่ไม่นานเขาก็ตัดสินใจที่จะเรียนรู้ศิลปะดนตรีในอิตาลี

หลังจากกลับมาจากอิตาลี เขามีความปรารถนาที่จะประพันธ์โอเปร่ารัสเซียระดับชาติ วาซีลี จูคอฟสกี เสนอเรื่องความสำเร็จของอีวาน ซูซานิน ซาร์นีโคไลที่ 1 เปลี่ยนชื่อบทโอเปร่าเป็น A Life for the Tsar และมอบหมายให้ผู้แต่งบทเพลงเป็นบารอนโรเซ็น ความคุ้นเคยกับผู้เขียนร่วมในอนาคตเป็นที่ตกใจของกลีนคา โรเซ็นพูดภาษารัสเซียด้วยสำเนียงเยอรมันอย่างเห็นได้ชัด การแสดงรอบปฐมทัศน์ประสบความสำเร็จ แต่กลีนคาก็ยังไม่พอใจกับบทและกล่าวว่าเป็น "คำเท็จถูกเขียนโดยโรเซ็น"

เมื่อซาร์นีโคไลที่ 1 ได้รู้ว่าบทเพลง รุสลันกับลุดมิลา ถูกประพันธ์ในหัวข้อของพุชกิน พระองค์เห็นว่าเป็นการปลุกระดม และประสบการณ์อันขมขื่นของคีตกวีทำให้ผู้สนับสนุนของเขาสดใสขึ้น

 นักแสดง 
 Boris Smirnov รับบท มีฮาอิล กลีนคา
 Lev Durasov รับบท อะเลคซันดร์ พุชกิน
 Lyubov Orlova รับบท ลุดมิลา กลีนคา
 Yury Lyubimov รับบท อะเลคซันดร์ ดาร์โกมึจสกี
 Georgy Vitsin รับบท นีโคไล โกโกล
 Konstantin Nassonov รับบท วาซีลี จูคอฟสกี
 Igor Litovkin รับบท อะเลคซันดร์ กรีโบเยดอฟ
 Andrei Popov รับบท วลาดีมีร์ สตารอฟ
 Yury Yurovsky รับบท เจ้าชายมีฮาอิล วีเยลกอร์สกี
 Sergei Vecheslov รับบท วลาดีมีร์ โอโดเยฟสกี
 Svyatoslav Richter รับบท ฟรันทซ์ ลิสท์
 Alexander Sashin-Nikolsky รับบท ดมีตรี เปตรอฟ
 Mikhail Nazvanov รับบท ซาร์นีโคไลที่ 1 แห่งรัสเซีย
 Irina Likso รับบท จักรพรรดินีอะเลคซันดรา เฟโอโดรอฟนาแห่งรัสเซีย
 แหล่งข้อมูลอื่น
# เจมส์ แมดดิสัน
เจมส์ ดาเนียล แมดดิสัน  (เกิด 23 พฤศจิกายน ค.ศ. 1996) เป็นนักฟุตบอลอาชีพชาวอังกฤษ ปัจจุบันลงเล่นให้กับทอตนัมฮอตสเปอร์ในพรีเมียร์ลีก

 สโมสร 
แมดดิสันเริ่มต้นอาชีพกับคอเวนทรีซิตี ก่อนที่จะย้ายไปนอริชซิตีเมื่อปี ค.ศ. 2016

ต่อมาในวันที่ 20 มิถุนายน ค.ศ. 2018 แมดดิสันเซ็นสัญญา 5 ปีกับเลสเตอร์ซิตี และทำประตูแรกในพรีเมียร์ลีกวันที่ 18 สิงหาคม นัดที่เลสเตอร์เปิดบ้านเอาชนะวุลเวอร์แฮมป์ตัน 2–0

 ทีมชาติ 
วันที่ 27 พฤษภาคม ค.ศ. 2019 แมดดิสันมีชื่อติดทีมชาติอังกฤษในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 และทำประตูในนัดที่เสมอกับโครเอเชีย 3–3 ที่สนามกีฬาซานมารีโอ เมื่อวันที่ 24 มิถุนายน ค.ศ. 2019

 รางวัลส่วนตัว 
 EFL Young Player of the Month: มกราคม 2018
 PFA Team of the Year: แชมเปียนชิป 2017–18
 Norwich City Player of the Season: 2017–18
 EFL Team of the Season: 2017–18
# แยกกรุงเทพกรีฑา
แยกกรุงเทพกรีฑา เป็นทางแยกต่างระดับในพื้นที่แขวงหัวหมาก เขตบางกะปิ กรุงเทพมหานคร เป็นแยกที่เป็นจุดตัดกันระหว่าง ถนนกรุงเทพกรีฑา ถนนหัวหมาก และถนนศรีนครินทร์

ในอดีตแยกนี้เคยเป็นสามแยกไฟแดง ต่อมาภายหลังการก่อสร้างถนนหัวหมาก จึงกลายเป็นสี่แยกไฟแดง และตั้งแต่ต้นปี พ.ศ. 2561 หลังจากมีโครงการปรับปรุงถนนกรุงเทพกรีฑาเพื่อรองรับถนนศรีนครินทร์-ร่มเกล้า จึงได้ก่อสร้างเป็นทางแยกต่างระดับ โดยไม่มีสัญญาณไฟจราจรอีกผู้ว่าฯกทม.ปลื้มภารกิจปี 61 เปิดแผนงานซ่อม-สร้างปี 2562 https://www.khaosod.co.th/hot-topics/news_2014816
 อ้างอิง
# เรสเซิลคิงดอม 13
เรสเซิลคิงดอม 13  เป็นรายการมวยปล้ำอาชีพของนิวเจแปนโปรเรสต์ลิง (NJPW) โดยจัดขึ้นในวันที่ 4 มกราคม 2019 ที่สนามโตเกียวโดม ในกรุงโตเกียว, ประเทศญี่ปุ่น ซึ่งได้จัดขึ้นเป็นครั้งที่ 28 ในศึกแจนยูอารี่ 4 โตเกียวโดมโชว์ ซึ่งเป็นศึกที่ใหญ่ที่สุดของ NJPW โดยมีการถ่ายทอดสดผ่านทาง NJPW World และ Fite TV และออกอากาศในรูปแบบเทปทางช่อง AXS TV

ในโชว์หลักแมทช์ระหว่าง Kenny Omega ต้องป้องกันแชมป์โลก IWGP อีกครั้งกับผู้ชนะ G1 Climax ในปี ค.ศ. 2018 คือ Hiroshi Tanahashi ,Chris Jericho ต้องป้องกันแชมป์อินเตอร์คอนติเนนทัลของ IWGP อีกครั้งกับTetsuya Naito 

ผล
# แยกใต้ด่วนดินแดง
แยกใต้ด่วนดินแดง เป็นทางแยกหนึ่งในเขตพญาไท กรุงเทพมหานคร เป็นจุดตัดกันระหว่างถนนวิภาวดีรังสิตกับถนนดินแดง

ทั้งนี้ ยังมีผู้คนบางส่วนเชื่อว่า แยกนี้น่าจะเป็นแยกสามเหลี่ยมดินแดงแต่ดั้งเดิมรายงานวิจัยเกี่ยวกับพื้นที่เขตดินแดง https://tci-thaijo.org/index.php/NAJUA-Arch/article/download/46713/38699/ เนื่องจากมองว่าลักษณะทางแยกที่คล้ายกับสามเหลี่ยมรูปใหญ่ แต่ในปัจจุบันแยกสามเหลี่ยมดินแดง นั้นเป็นชื่ออย่างเป็นทางการของจุดตัดระหว่างถนนราชวิถี ถนนดินแดง และถนนราชปรารภ 

ทางแยกนี้ มีอุโมงค์ลอดใต้ทางแยกบนถนนดินแดง และมีทางพิเศษเฉลิมมหานครตัดผ่านด้านบนอุโมงค์ ซึ่งจะเชื่อมต่อกับทางยกระดับอุตราภิมุขบนถนนวิภาวดีรังสิต โดยหากเดินทางจากอนุสาวรีย์ชัยสมรภูมิบนถนนดินแดง และจะมุ่งหน้าไปถนนพระราม 9 จะต้องลงอุโมงค์เท่านั้น เนื่องจากหากไม่ลงอุโมงค์จะถูกบังคับให้เลี้ยวซ้ายเข้าสู่ถนนวิภาวดีรังสิต

เหตุการณ์สำคัญ
thumb|ตำรวจควบคุมฝูงชนยิงแก๊สน้ำตาใส่ผู้ชุมนุมบริเวณแฟลตดินแดง จากบริเวณแยกใต้ด่วนดินแดง เมื่อวันที่ 13 สิงหาคม พ.ศ. 2564|left

ในการประท้วงช่วงเดือนสิงหาคม พ.ศ. 2564 บริเวณนี้เป็นเส้นทางสำคัญของผู้ชุมนุมในการมุ่งหน้าไปจัดกิจกรรมที่หน้ากรมทหารราบที่ 1 มหาดเล็กราชวัลลภรักษาพระองค์ ซึ่งเป็นที่ตั้งของบ้านพักของพลเอก ประยุทธ์ จันทร์โอชา นายกรัฐมนตรี มีการกั้นตู้คอนเทนเนอร์ จึงเกิดเหตุปะทะระหว่างผู้ชุมนุมกับเจ้าหน้าที่ควบคุมฝูงชนบ่อยครั้ง และมีการซุ่มยิงจากบนทางพิเศษเฉลิมมหานคร